OpenLLM-France/wikimedia huggingface dataset:
# Casa del 6 del Carrer dels Teixidors

La Casa del 6 del Carrer dels Teixidors és un edifici medieval de la vila de Vilafranca de Conflent, de la comarca d'aquest nom, a la Catalunya del Nord.
Com el seu nom indica, és en el número 6 del carrer dels Teixidors, en el sector nord de la vila. Li correspon la parcel·la cadastral 34.
La casa, del segle xiv, és construït amb còdols. Conserva a la façana principal restes de dos antics arcs de punt rodó, molt tapats pels arrebossats moderns.

## Referències

* ↑ La casa, en els ortofotomapes de l'IGN

## Bibliografia

* Becat, Joan. «189 - Vilafranca de Conflent». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Garrigou Grandchamp, Pierre. «Inventaire des édifices domestiques des XIIe, XIIIe et XIVe siècles à Villefranche de Conflent». A: La maison au Moyen Age. Toulouse: Société archéologique du Midi, 2002.
# Zhang Jun

Zhang Jun (en xinès simplificat: 张军; en xinès tradicional: 張軍; en pinyin: Zhāng Jūn) (Suzhou, República Popular de la Xina 1977) és un jugador de bàdminton xinès, ja retirat, guanyador de dues medalles olímpiques d'or. Actualment exercerceis d'entrenador.

## Biografia

Va néixer el 26 de novembre de 1977 a la ciutat de Suzhou, població situada a la província de Jiangsu.

## Carrera esportiva

Va participar, als 22 anys, en els Jocs Olímpics d'Estiu de 2000 realitzats a Sydney (Austràlia) on va aconseguir guanyar la medalla d'or en la competició de dobles mixts fent parella amb Gao Ling, un metall que aconseguiren revalidar en els Jocs Olímpics d'Estiu de 2004 realitzats a Atenes (Grècia).
Al llarg de la seva carrera ha guanyat una medalla de plata en el Campionat del Món de bàdminton.
Durant la realització dels Jocs Olímpics d'Estiu de 2008 celebrats a Pequín (República Popular de la Xina) fou un dels encarregats de dur la Torxa olímpica en la seva entrada a l'Estadi Nacional de Pequín. En retirar-se de la competició activa ha densenvolupat el càrrec d'entrenador de l'equip nacional xinès de bàdminton.

## Referències

* ↑ (anglès) Spectacular ceremony opens Beijing Olympics
# Pic Blue Mountain

El Pic Blue Mountain és la muntanya més alta de Jamaica i un dels cims més alts del Carib amb 2.256 metres. S'hi conrea el cafè Blue Mountain. Forma part del Parc Nacional Blue and John Crow Mountains, que es va convertir en patrimoni de la humanitat de la UNESCO el 2015.

## Referències

* ↑ «Central America and Caribbean P1500s». [Consulta: 17 gener 2021].
* ↑ Centre, UNESCO World Heritage. «Blue and John Crow Mountains» (en anglès). [Consulta: 17 gener 2021].
# Xams al-Din Siraj Afif

Shams al-Din Siraj Afif fou un historiador indi musulmà del sultanat de Delhi, nascut vers 1350 i mort en data desconeguda. Escrivia a finals del segle xiv. La seva obra més notable és la Tarik Firuz Shah. Pel contingut l'hauria escrit després del 1390.

## Referències

* ↑ Enciclopèdia de l'Islam, IX, 305
# Polarització del buit

En teoria quàntica de camps i més específicament en electrodinàmica quàntica (QED), la polarització del buit descriu un procés en el qual un camp electromagnètic constant produeix parells virtuals electró-positró que canvien la distribució de les càrregues i els corrents que ha generat el camp electromagnètic original. També es coneix a la polarització del buit com l'auto-energia del Bosó de gauge (fotó). La polarització del buit es va observar experimentalment el 1997 en l'accelerador de partícules TRISTAN del Japó.

## Explicació

D'acord amb la teoria quàntica de camps, l'estat fonamental d'un sistema amb partícules en interacció no es descriu simplement com un espai buit. Més aviat, conté parells virtuals de partícules-antipartícules de curta durada, que es creen fora del buit i s'aniquilen mútuament.
Alguns d'aquests parells de partícules-antipartícules estan carregats, per exemple, els parells virtuals electró-positró. Aquests parells carregats, actuen com un dipol elèctric. A la presència d'un camp elèctric, per exemple el camp electromagnètic al voltant d'un electró, aquests parells de partícula-antipartícula es reposicionen a si mateixos, contrarestant d'aquesta manera el camp parcialment (el que suposa un efecte d'apantallament parcial, un efecte dielèctric). El camp per tant serà més feble del que s'hagués esperat si el buit estigués completament buit. A aquesta reorientació dels parells partícula-antipartícula de curta durada, la hi coneix com polarització del buit.
Mitjançant aquest diagrama, es mostra la contribució del bucle-únic a la polarització del buit, mitjançant el parell fermió-antifermió:
Depenent del tipus d'interacció, aquest tipus de diagrama pot portar a l'apantallament de la càrrega elèctrica (en el cas de la QED) o a l'antiapantallament de la càrrega de color (pel cas de la QCD).

## Tensor de Polarització del buit

La polarització del buit es quantifica pel tensor de polarització del buit Πμν (p) el qual descriu l'efecte dielèctric com una funció del cuadrimomentum p que es porta a terme pel fotó. Per tant, la polarització del buit depèn de la transferència de momentum, o dit d'una altra manera, de la constant dielèctrica esglaons dependent. Concretament, en el cas de l'electromagnetisme, podem descriure a la constant d'estructura fina com una quantitat efectiu-dependent de la transferència de momentum, com a primer ordre en les correccions, tenim:
    $\alpha _{\text{eff}}(p^{2})={\frac {\alpha }{1-[\Pi _{2}(p^{2})-\Pi _{2}(0)]}}$
On Π$^{μν}$ (p) = (p² g$^{μν}$ - pμpν) Π (p²) denotant el subíndex 2 la correcció de l'ordre principal e². L'estructura del tensor Π$^{μν}$ (p) s'ajusta mitjançant la identitat Ward.

## Referències

* ↑ Levine, I.; TOPAZ Collaboration «Measurement of the Electromagnetic Coupling at Large Momentum Transfer». Physical Review Letters, 78, 1997, pàg. 424–427. Bibcode: 1997PhRvL..78..424L. DOI: 10.1103/PhysRevLett.78.424.

## Bibliografia

* For a derivation of the vacuum polarization in QED, see section 7.5 of M.E. Peskin and D.V. Schroeder, An Introduction to Quantum Field Theory, Addison-Wesley, 1995.
# Everaldo Marques da Silva

Everaldo Marques da Silva, conegut com a Everaldo, (11 de setembre de 1944 - 28 d'octubre de 1974) fou un futbolista brasiler.

## Selecció del Brasil

Va formar part de l'equip brasiler a la Copa del Món de 1970.

## Referències

* ↑ (portuguès) Everaldo: a star shining in the Tricolor flag Arxivat 2006-11-13 a Wayback Machine. from the Grêmio website
* ↑ National Football Teams profile
* ↑ «Todos os brasileiros - 1970» (en portuguès). FolhaOnline, 09-12-2005. [Consulta: 16 desembre 2017].
# Casa del 83 del Carrer de Sant Joan

La Casa del 83 del Carrer de Sant Joan és un edifici medieval de la vila de Vilafranca de Conflent, de la comarca d'aquest nom, a la Catalunya del Nord.
Com el seu nom indica, és en el número 83 del carrer de Sant Joan, en el sector nord-oriental de la vila. Li corresponen la parcel·la cadastral 72.
La casa, del segle xiv, és totalment construïda amb còdols. Té dues arcades de traça segmental molt rebaixada, amb arestes aixamfranades, dovelles curts i extradossades. L'arc de ponent s'insereix en l'angle de la casa contigua, i està retallat, per a encabir-hi una porta més petita, pel costat de llevant, deixant una part de l'antiga obertura tapiada. En el pis, una finestra amb llinda plana damunt de permòdols.

## Referències

* ↑ La casa, en els ortofotomapes de l'IGN

## Bibliografia

* Becat, Joan. «189 - Vilafranca de Conflent». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Garrigou Grandchamp, Pierre. «Inventaire des édifices domestiques des XIIe, XIIIe et XIVe siècles à Villefranche de Conflent». A: La maison au Moyen Age. Toulouse: Société archéologique du Midi, 2002.
# Roskoixni

Roskoixni - Роскошный (rus) - és un poble (un khútor) de l'óblast de Bélgorod, a Rússia. El 2016 tenia 16 habitants. Pertany al districte (raion) de Gubkin.

## Referències

* ↑ «Генеральный план Губкинского городского округа». Федеральная государственная информационная система территориального планирования (ФГИС ТП).
* ↑ «Kladovoye» (en anglès). GeoNames. Arxivat de l'original el 2022-03-10. [Consulta: 10 març 2022].
# Pitarra (desambiguació)

«Pitarra» té aquests significats:
* Serafí Pitarra, pseudònim de Frederic Soler i Hubert, dramaturg, poeta i empresari teatral.
* pitarra, sinònim de paparra, àcar paràsit.
# Mesopotamichthys sharpeyi

Mesopotamichthys sharpeyi és una espècie de peix cipriniforme de la família dels ciprínids.

## Morfologia

* Els mascles poden assolir 42,7 cm de longitud total i 800 g de pes.

## Hàbitat

És un peix d'aigua dolça i de clima subtropical.

## Distribució geogràfica

Es troba a Àsia: és una espècie de peix endèmica de les conques dels rius Tigris i Eufrates.

## Referències

* ↑ «Mesopotamichthys sharpeyi». Catalogue of Life. (anglès) (anglès)
* 1 2 3 FishBase (anglès)
* 1 2 Nasir, N.A., A.K. Naama i A. Al-Saboonchi, 1989. The distribution, length-weight relationships, food and feeding of the cyprinid fish Barbus sharpeyi from Al-Hammar Marsh, Iraq. Fish. Res. 7:175-181.
* ↑ Coad, B.W., 1996. Zoogeography of the fishes of the Tigris-Euphrates basin. Zoology in the Middle East 13:51-70.
* ↑ Hanel, L., O. Oliva i M.A. Atallah, 1993. Morphometric note on Barbus sharpeyi (Pisces: Cypriniformes: Cyprinidae) from Iraq. Acta Soc. Zool. Bohemoslov. 57:101-103.

## Bibliografia

* Ekmekçi, F.G. i P. Banarescu, 1998. A revision of the generic position of Barynotus (Systomus) verhoeffi, and the validity of the genera Carasobarbus, Kosswigobarbus and Mesopotamichthys (Pisces, Cyprinidae). Folia Zool. 47(Suppl. 1):87-96.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Casa del 7 del Carrer de Sant Pere

La Casa del 7 del Carrer de Sant Pere és un edifici medieval de la vila de Vilafranca de Conflent, de la comarca d'aquest nom, a la Catalunya del Nord.
Com el seu nom indica, és en el número 7 del carrer de Sant Pere, en el sector nord-occidental de la vila. Li correspon les parcel·les cadastrals 25 i 26.
La casa, del segle xiv, és construït amb còdols. La casa ocupa un angle entre dos carrers, el de Sant Pere i el de les Muralles. A la façana del de Sant Pere hi ha una finestra al pis amb llinda recta sobre coixinets de quart de cercle, amb arestes aixamfranades.

## Referències

* ↑ La casa, en els ortofotomapes de l'IGN

## Bibliografia

* Becat, Joan. «189 - Vilafranca de Conflent». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Garrigou Grandchamp, Pierre. «Inventaire des édifices domestiques des XIIe, XIIIe et XIVe siècles à Villefranche de Conflent». A: La maison au Moyen Age. Toulouse: Société archéologique du Midi, 2002.
# Ruza Wenclawska

Ruza Wenclawska (Suwałki, 15 de desembre del 1889 – 1977), també coneguda com a Rose Winslow i més tard coma Rose Lyons després de casar-se, fou una sufragista polonesoamericana, inspectora de fàbriques i organitzadora sindical. També fou actriu i poeta.

## Trajectòria

Va nàixer a Suwałki, Polònia, i va anar als Estats Units amb sos pares quan era una xiqueta. Amb onze anys, començà a treballar en la indústria de les calces a Pittsburgh. També treballà com a venedora a Filadèlfia. Quan tenia dinou anys, va contraure tuberculosis i deixà de treballar durant dos anys.
Wenclawska fou inspectora de fàbriques i organitzadora sindical a la ciutat de Nova York amb la National Consumers' League i la National Women's Trade Union League. També feu discursos per al National Woman's Party (NWP). El 1914, Lucy Burns i ella dirigiren la campanya de la Congressional Union per al Sufragi de les Dones a Califòrnia per a instar els votants a oposar-se als candidats demòcrates en el Congrés.
Feu un treball semblant amb altres organitzadors a Wyoming durant les campanyes electorals del 1916. El 1917, formà part de les protestes de les Sentinelles Silencioses a la Casa Blanca, i per això complí condemna a la presó del districte i a l'asil Occoquan Workhouse. Quan era a Occuquan, es posà en vaga de fam i l'alimentaren per força. En aquest temps, envià cartes sotamà al seu espòs, Philip Lyons, i als seus amics. Wenclawska era també actriu de teatre i poeta. Va morir al 1977.

## Llegat

La interpretà l'actriu Vera Farmiga en la pel·lícula Iron Jawed Angels del 2004.
El 2017, es publicà Feminist Essays (Assaigs feministes) de Nancy Quinn Collins, dedicat a Wenclawska.

## Referències

* ↑ «Officers and National Organizers - Women of Protest: Photographs from the Records of the National Woman's Party - Collections - Library of Congress». Library of Congress. [Consulta: 22 març 2015].
* ↑ «Starving for Women's Suffrage: "I Am Not Strong after These Weeks"». History Matters. [Consulta: 22 març 2015].
* 1 2 3 «Rose Winslow Organizer National Woman Suffrage Movement». American Civil War. [Consulta: 22 març 2015].
* ↑ Marcia Amidon Lusted. The Fight for Women's Suffrage. ABDO, 1 d'agost de 2011, p. 74–. ISBN 978-1-61783-099-0.
* ↑ «Women's Rights: People and Perspectives: People and Perspectives». Google Books. [Consulta: 22 març 2015].
* ↑ Crista DeLuzio. Women's Rights: People and Perspectives: People and Perspectives. ABC-CLIO, 12 de noviembre de 2009, p. 109–. ISBN 978-1-59884-115-2.
* ↑ «Photographs from the Records of the National Woman's Party - Profiles: Selected Leaders of the National Woman's Party - (American Memory from the Library of Congress)». Memory.loc.gov. [Consulta: 14 febrer 2017].
* ↑ «Iron Jawed Angels (2004) Acting Credits». The New York Times [Consulta: 28 diciembre 2014].
* ↑ Collins. Feminist Essays. Lulu.com, 15 de febrer de 2017, p. 3. ISBN 9781365759949. OCLC 973915683.

## Enllaços externs

* Excerpt from Ruza Wenclawska's Occuquan Workhouse diary
# Wenjiïta

La wenjiïta és un mineral de la classe dels elements natius. Rep el nom en honor de Bai Wenji.

## Característiques

La wenjiïta és un mineral de fórmula química Ti$_{10}$Si$_x$P$_y$. Va ser aprovada com a espècie vàlida per l'Associació Mineralògica Internacional l'any 2019, sent publicada a començaments de 2022. Cristal·litza en el sistema hexagonal. La seva duresa a l'escala de Mohs és 6,5. És isostructural amb la mavlyanovita i la xifengita.
L'exemplar que va servir per a determinar l'espècie, el que es coneix com a material tipus, es troba conservat a la col·lecció mineralògica del Museu Geològic de la Xina, a Beijing (República Popular de la Xina), amb el número de catàleg: m16104.

## Formació i jaciments

Va ser descoberta al dipòsit de crom de Kangjinla, a l'ofiolita de Luobusha, dins el comtat de Qusum (Tibet, República Popular de la Xina). Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Wenjiite» (en anglès). Mindat. [Consulta: 12 març 2022].
* ↑ Xiong, Fahui; Xu, Xiangzhen; Mugnaioli, Enrico; Gemmi, Mauro; Wirth, Richard; Yang, Jingsui; Grew, Edward S. «Wenjiite, Ti10(Si,P,☐)7, and kangjinlaite, Ti11(Si,P)10, new minerals in the ternary Ti-P-Si system from the Luobusa ophiolite, Tibet, China». American Mineralogist, 108, 1, 03-01-2023, pàg. 197–210. DOI: doi:10.2138/am-2022-8226 [Consulta: 31 març 2023].
# Helvete (botiga)

Helvete era una botiga de discos dirigida per Øystein Aarseth del 1991 al 1993. La botiga de discos va estar a la porta Schweigaards gate 56 a Oslo i era un lloc de trobada per als entusiastes del black metal, a més de ser on s'originaren moltes de les bandes més conegudes. Al soterrani de la botiga de discos, Aarseth també va dirigir el seu propi segell discogràfic Deathlike Silence Productions i és on es pot trobar el famós títol "BLACK ME𐕣AL" escrit a una de les parets.
El 1993, la botiga va tancar després d'acusacions de culte al diable i violència. Això va tenir el seu origen en la crema d'esglésies per part de Øystein Aarseth, Varg Vikernes, i Bard Eithun. Quan la botiga va tancar el 1993, es va llogar a diversos comerços, entre ells un forn de pa i cafè. Al llarg dels anys, entusiastes del metall negre de tot el món havien vingut a mirar els antics locals, i per això el 2013 el local fou recuperat pel segell Neseblod Records, per iniciar-hi una botiga de discos similar a la que havia fet funcionar Aarseth "Euronymous".
El 10 d'abril de 2024 la botiga de Neseblod Records, va quedar greument danyada degut a un incendi. Segons reportà el diari noruec Verdens Gang (VG), un incendi es va produir al soterrani i va destruir gran part del seu contingut, sobretot la seva gran col·lecció de discos de vinil que es va desfer amb el foc. Grethe Neseblod, propietària llavorsa de la botiga declarà que no sabia com havia pogut passar, i la policia inicià una investigació. El copropietari Kenneth Neseblod lamentà la possible pèrdua de gran material històric de l'escena del black metal noruec. Neseblod Records inicià llavors una campanya GoFundMe per ajudar la botiga a recuperar-se.

## Referències

* ↑ Klausen, Aslaug Olette. «Slik gjorde Enslaved det • ballade.no» (en noruec bokmål), 25-01-2016. [Consulta: 10 abril 2024].
* ↑ «REBUILDING HELVETE». [Consulta: 10 abril 2024].
* ↑ Kennelty, Greg. «Neseblod Records (Formerly Helvete) In Oslo Severely Damaged In Fire, Black Metal History Destroyed» (en anglès americà), 10-04-2024. [Consulta: 10 abril 2024].
* ↑ Keenan, Hesher. «A Historic Black Metal Site in Oslo Linked to Euronymous Was Severely Damaged in a Fire» (en anglès), 10-04-2024. [Consulta: 11 abril 2024].

## Enllaços externs

* Helvete er åpent igjen NRK 19. juli 2013
* Helvete gjenoppstår i GamlebyenArxivat 2015-10-05 a Wayback Machine. Osloby 20. juli 2013
# Max Pechstein

Max Hermann Pechstein (Zwickau, Alemanya, 31 de desembre del 1881 - Berlín, 29 de juny del 1955) va ésser un pintor expressionista i grafista alemany.
Va freqüentar l'Escola d'Arts Aplicades de Zwickau i, a partir de l'any 1902, va estudiar a l'Acadèmia de les Arts de Dresden. El 1906 es va incorporar al grup d'artistes conegut com a Die Brücke (El pont).
El 1933 Pechstein va ser censurat pels nazis a causa del seu art i li van prohibir pintar. Com a conseqüència de tot plegat, 326 de les seues obres van ser tretes dels museus alemanys i 16 van ser exhibides en l'exposició anomenada Entartete Kunst (Art degenerat) l'any 1937. Durant tot aquest temps Pechstein va ser desterrat a Pomerània i no va ser fins acabada la Segona Guerra Mundial que va ser rehabilitat i tornat a ser nomenat professor de l'Escola Superior d'Arts Figuratives a Berlín.
És un dels màxims referents de l'expressionisme.

## Referències

* ↑ «Max Pechstein | enciclopèdia.cat». [Consulta: 4 maig 2020].

## Enllaços externs

* Max Pechstein a l'Artcyclopedia. (anglès)
* Web oficial de Max Pechstein. (anglès) i (alemany)
* Biografia i obra pictòrica de Max Pechstein de la Galeria Ludorff, Düsseldorf, Alemanya. Arxivat 2007-03-20 a Wayback Machine. (anglès) i (alemany)
# Faryab

Faryab (també Fariyab o Paryab) fou una vila del nord de l'Afganistan, modernament anomenada Dawlatabad.
Antigament fou part de la província de Djuzdjan. Fou conquerida per Ahnaf ibn Kays el 685. Era una ciutat de certa importància fins a la seva destrucció pels mongols el 1221. Va donar nom a la moderna província de Faryab.
Vegeu també: Província de Faryab
# Castell de Pampa

El castell de Pampa és un castell del nucli de Pampa, al municipi de Castellar de la Ribera (Solsonès), declarat bé cultural d'interès nacional.

## Situació

L'antic nucli de Pampa es troba a l'extrem nord del terme municipal, als vessants meridionals de la serra d'Oliana, elevada sobre le marge dret de la rasa de Solanes. A llevant del castell s'aixeca la nova església de Santa Margarida.

## Descripció

Ruïnes prop les restes de la primitiva parròquia. Les restes del castell es confonen entre les de la primitiva església de Santa Margarida i les de la casa senyorial, també abandonada.

## Història

Castell termenat documentat el 1097. Era senyor del castell el comte d'Urgell, i el 1227 el comte Ponç de Cabrera va cedir a Bernat de Peramola el castell Pampanell amb una sèrie de masos (Vilaginés, Llor, el Soler, Cors, Sasena) i altres cases, amb llurs habitants i drets senyorials.
L'any 839 l'acta de consagració de la Seu d'Urgell esmenta el lloc "Pampamo".

## Per anar-hi

* Pista a castell de Pampa

## Referències

* 1 2 3 «Castell de Pampa». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 14 abril 2015].
# Gaza (desambiguació)

«Gaza» té aquests significats:
* Gaza, ciutat de Palestina capital dels territoris palestins
* Gaza (ètnia), fracció del poble zulu dels nguni que es va establir a Moçambic i Zimbabwe
* Franja de Gaza, franja de terra al sud-oest d'Israel
* Imperi de Gaza, estat fundat per Soshangane a l'altiplà del riu Sabi
* Província de Gaza, província de Moçambic a la part sud interior del país
* Setge de Gaza (segle IV aC) per part d'Alexandre el Gran
# Ángel Lamas Arroyo

Ángel Lamas Arroyo va ser un militar espanyol que va participar en la Guerra civil espanyola.

## Biografia

Militar professional, pertanyia a l'arma d'infanteria. Persona d'ideologia dretana, després de l'esclat de la Guerra civil va mantenir una posició inicial de no posicionar-se. Simpatitzant pro-franquista, durant la contesa va mantenir una actitud derrotista i va arribar a col·laborar amb les forces revoltades. Tanmateix, això no li va impedir ocupar llocs rellevants en l'Exèrcit Popular de la República. En la zona centre va arribar a exercir la prefectura d'Estat Major de la 6a Divisió, del I Cos d'Exèrcit i, posteriorment, del VII Cos d'Exèrcit. En el front nord seria cap d'Estat Major del I Cos d'Exèrcit d'Euzkadi i de l'Exèrcit del Nord.
Va ser capturat pels franquistes durant la batalla de Santander, encara que no va sofrir represàlies.

## Referències

* ↑ Taló, 1988, p. 905.
* ↑ Núñez Seixas, 2006, p. 257.
* ↑ Talón, 1988, p. 638.
* ↑ Zaragoza, 1983, p. 46.
* 1 2 Alpert, 2013, p. 339.
* ↑ Martínez Bande, 1972, p. 22.

## Bibliografia

* Alpert, Michael. The Republican Army in the Spanish Civil War, 1936-1939. Cambridge University Press, 2013.
* Engel, Carlos. Historia de las Brigadas Mixtas del Ejército Popular de la República. Madrid, Almena, 1999. 84-922644-7-0.
* Martínez Bande, José Manuel. El final del frente norte. Madrid: Ed. San Martín, 1972.
* Núñez Seixas, Xosé Manoel. Fuera el invasor!: nacionalismos y movilización bélica durante la guerra civil española (1936-1939). Madrid: Marcial Pons Historia, 2006.
* Talón, Vicente. Memoria de la guerra de Euzkadi de 1936. III, 1988.
* Zaragoza, Cristóbal. Ejército Popular y Militares de la República, 1936-1939. Barcelona: Ed. Planeta, 1983.
# Stainless Games

Stainless Games és una empresa desenvolupadora de videojocs que fa títols per Microsoft Windows i la Xbox Live Arcade de Xbox 360. És conegut per la creació de la saga Carmageddon.

## Videojocs

* Happy Tree Friends: False Alarm (2007)
* Centipede/Millipede (2007)
* Battlezone (2007)
* Asteroids/Asteroids Deluxe (2007)
* Missile Command (2007)
* Tempest (2007)
* Warlords (2007)
* Novadrome (2006)
* Crystal Quest (2006)
* Carmageddon II: Carpocalypse Now (1998)
* Carmageddon (1997)

## Enllaços externs

* (anglès) Lloc web oficial
* (anglès) Història de Stainless Games Arxivat 2007-01-27 a Wayback Machine.